पाक की भारत द्वारा की गयी सर्जिकल कार्यवाही से मना करना उसकी मजबूरियाँ हो सकती हैं। अपनी आवाम में अपना जलवा दिखाने की पाक सत्ता की विवशता हो सकती हैं। वहां की सरकार को अपने देश और सिहासन को बचाने की कवायद हो सकती हैं? परन्तु अपने देश में अपनी ही सेना के कार्यो और बातों पर सन्देह जताना सेना के गौरव के साथ सरकार के नीतिगत मामलोँ पर सवाल उठाना देश की सुरक्षा और हितों के लिए सही नहीँ कहा जा सकता हैं। आतंकवाद जब आज विश्वव्यापी समस्या बन चुकी हैं और भारत ने आतंकवाद के खिलाफ विश्व स्तर पर जंग छेड़ दिया हैं, तो देश में ही इस तरीके से सेना की कार्रवाई का अप्रत्यक्ष रूप में सबूत माँगना किस भी रूप में सही नहीं हैं। सर्जिकल आपरेशन को बहुत ही रक्षात्मक ढंग से सेना द्वारा किया जाता हैं, जिसमें सेना के जवानों की छोटी सी गलती सेना के जवान के लिए खतरें का रूप ले सकती हैं, फिर इस मुद्वे पर विपक्षी राजनेताओं द्वारा बयानबाजी करना और सेना के कार्य को संदिग्ध बताना उचित नहीं हो सकता?